Shqip.com

Gazeta Online Shqip.com është medium i lajmeve dhe zhvillimeve i vendosur me zyrat qendrore në Prishtinë, Kosovë. Shqip.com është në pronësi të shtëpisë mediatike AlbMedia Group. Është themeluar në korrik të vitit 2021, me drejtor Ardian Alaj.

Shqip.com shumë shpejt pas lansimit është shndërruar në një nga mediumet më të lexuara në Kosovë dhe hapësirat shqiptare.

Medumi është bërë i njohur dhe ka pasur një hyrje të shpejt në tregun medial në Kosovë, pasi menjëherë pas fillimit të funksionimit ka prodhuar një nga hulumtimet më të mëdha në Kosovën e pasluftës “Dosja Inteligjenca e Zhvatjes”. 

Përmes këtij hulumtimi nga ekipi i mediumit “n’Shënjestër” janë zbuluar skandale brenda sistemit të Drejtësisë në Kosovë. Pas hulumtimit është shkarkuar drejtori i Agjencisë Shtetërore – Njësisë së Inteligjencës Financiare, Dardan Nuhiu , ka dhënë dorëheqje gjykatës i krimeve të rënda dhe anëtari i Këshillit Gjyqësor të Kosovës, Driton Muharremi dhe ka filluar rast hetimi kundër prokurores së krimeve të rënda në Prishtinë, Shemsije Asllani. “Dosja Inteligjenca e Zhvatjes” ka publikuar pretendimet për gazetarë që prodhojnë lajme me pagesë dhe të porositura. 

Menjëherë pas publikimeve të Shqip.com ka filluar edhe një hetim nga Prokuroria Speciale në Kosovë për të hetuar zyrtarët e korruptuar në sistemin e drejtësisë.

 Faqe të jashtme 
Shqip.com

 Referime